**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XVII****Број 14** | **Прокупље****17. Април****2025.године** | **Лист излази према потреби**Годишња претплата: 1.000 дин.Цена овог броја износи: 40 дин.Рок за рекламацију: 10 дана |

1

На основу члана 49 став 2 Закона о запосленима у аутономним покрајинама и јединицама локалне самоуправе („Сл.гласник РС“, бр.21/2016,113/2017, 95/2018 , 114/2021 ,92/2023,113/17-др закон,95/2018-др.закон, 86/2019-др.закон,157/20-др.закон и 123/21-др.закон), члана 46 став 1 тачка 7 Закона о локалној самоуправи („Сл.гласник РС“, број 129/2007, 83/2014-др.закон, 101/2016-др.закон, 47/2018, 111/2021-др.закон), члан 51 став 1 тачка 2 Закона о запосленима у аутономним покрајинама и јединицама локалне самоуправе („Сл.гласник РС“, бр.21/2016,113/2017, 95/2018 , 114/2021 ,92/2023,113/17-др закон,95/2018-др.закон, 86/2019-др.закон,157/20-др.закон и 123/21-др.закон) и члана 63 став 1 тачка 14 Статута града Прокупља („Сл.лист општине Прокупља бр.15/2018), Градско веће града Прокупља , на седници одржаној 17.04..2025.године, доноси

**РЕШЕЊЕ**

**о престанку рада заменика начелника Градске управе града Прокупља**

**I**

**УТВРЂУЈЕ СЕ** да Милани Павловској, дипломираном правнику из Ниша, која је постављена Решењем Градског већа града Прокупља бр. 06-3/2025-02 14.01.2025.године на место заменика начелника Градске управе града Прокупља, престаје рад на положају заменика начелника Градске управе града Прокупља, закључно са датумом 16.04.2025.године

**I I**

Ово решење ступа на снагу даном доношења и објавиће се у „Службеном листу града Прокупља“.

**О б р а з л о ж е њ е**

Дана 16.04.2025.године је Милана Павловски, заменик начелника Градске управе града Прокупља, поднела је оставку на место начелника Градске управе града Прокупља .

Именована је на место заменика начелника постављена Решењем Градског већа града Прокупља бр. 06-3/2025-02 14.01.2025.године .

Чланом 49 став 2 Закона о запосленима у аутономним покрајинама и јединицама локалне самоуправе („Сл.гласник РС“, бр.21/2016,113/2017, 95/2018 , 114/2021 ,92/2023,113/17-др закон,95/2018-др.закон, 86/2019-др.закон,157/20-др.закон и 123/21-др.закон) прописано је да Градско веће поставља и разрешава начелника, тј.заменика начелника Градске управе.

Члан 51 став 1 тачка 2 Закона о запосленима у аутономним покрајинама и јединицама локалне самоуправе („Сл.гласник РС“, бр.21/2016,113/2017, 95/2018 , 114/2021 ,92/2023,113/17-др закон,95/2018-др.закон, 86/2019-др.закон,157/20-др.закон и 123/21-др.закон) је прописано да службенику престаје рад на положају подношењем писмене оставке.

Чланом 63 став 1 тачка 14 Статута града Прокупља („Сл.лист општине Прокупља бр.15/2018) прописано је да Градско веће поставља и разрешава начелника и заменика начелника Градске управе града Прокупља.

На основу свега овога напред наведеног , Градско веће града Прокупља доноси решење о престанку рада на положају заменика начелника Градске управе града Прокупља Милане Павловски, дипломираног правника из Ниша, како је дато у диспозитиву.

**ПОУКА О ПРАВНОМ ЛЕКУ:**

Против овог решења жалба није допуштена , али се може покренути управни спор тужбом пред Управним судом у року од 30 дана од дана достављања решења.

Решење доставити: именованој, Одељењу за буџет и финансије Градске управе града Прокупља, благајни , Служби за управљање људским ресурсима и архиви.

Број: 06- 29 /2025-02

У Прокупљу, 17.04.2025.године

 ГРАДСКО ВЕЋЕ ГРАДА ПРОКУПЉА

 **ПРЕДСЕДНИК ГРАДСКОГ ВЕЋА**

 **ГРАДА ПРОКУПЉА**

 **Мирослав Антовић с.р.**

2

На основу члана 4., члана 49. став 2. и члана 97. Закона о запосленима у аутономним покрајинама и јединицама локалне самоуправе („Сл.гласник РС“ бр. 21/2016, 113/2017, 95/2018,114/2021, 92/2023, 113/2017- др. закон, 95/2018-др.закон, 86/2019-др.закон, 157/2020- др. закон и 123/2021- др. закон ), члана 56. став 1. и 3., члана 66. став 7. Закона о локалној самоуправи (''Сл.гласник РС'' бр.129/2007, 83/2014, 101/2016, 47/2018 и 111/2021-др. закон) и члана 63.став 1 тачка 14 Статута града Прокупља („Сл.лист града Прокупља бр. 15/18), Градско веће града Прокупља, на седници одржаној дана 17.04.2025 .године донело је

 **РЕШЕЊЕ**

**О ПОСТАВЉЕЊУ НАЧЕЛНИКА ГРАДСКЕ УПРАВЕ**

1. **ПОСТАВЉА СЕ** Милана Павловски, дипломирани правник из Ниша за начелника Градске управе града Прокупља, на период од пет година.
2. Коефицијент за обрачун и исплату плате, утврдиће се посебним решењем по ступању на положај.
3. Решење ступа на снагу даном доношења, а права из радног односа постављена ће остварити почев од 17.04.2025. године.
4. Ово решење објавити у „Службеном листу града Прокупља“.

**Образложење**

 Чланом 49. став 2. Закона о запосленима у аутономним покрајинама и јединицама локалне самоуправе прописано је да Градско веће поставља и разрешава начелника управе и заменика начелника управе, док је чланом 97. истог закона прописано је да Градско веће доноси одлуку о избору кандидата у року од 15 дана од пријема листе кандидата.

 Одлуком Градског већа града Прокупља о расписивању јавног конкурса за попуњавање положаја начелника Градске управе града Прокупља од 04.03.2025. године покренут је поступак за попуњавање положаја начелника Градске управе, док је конкурсна комисија за избор начелника Градске управе образована решењем Градског већа број 06-20/25-02 од 03.03.2025. године.

 Јавни конкурс за попуњавање положаја начелника Градске управе града Прокупља објављен је дана 05.03.2025.године у дневном листу ”Политика” и на интернет страници Града Прокупља. Рок за подношење пријава истекао је 19.03.2025.године.

 Конкурсна комисија је, сагласно одредбама члана 95.-99. Закона о запосленима у аутономним покрајинама и јединицама локалне самоуправе и у складу са Уредбом о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (“Сл.гласник РС” бр.107/23) предузела прописане радње у поступку спровођења јавног конкурса. Након прегледања пријаве и доказа које је кандидат уз пријаву доставио, конкурсна комисија је констатовала да је пријава благовремена и потпуна и да кандидат Милана Павловски из Ниша испуњава све услове предвиђене конкурсом за обављање положаја начелника Градске управе града Прокупља. Сходно томе, конкурсна комисија је сачинила списак кандидата међу којима се спроводи изборни поступак и исти спровела, провером општих функционалних компетенција, посебних функционалних компетенција ,понашајних компетенција и обављањем завршног разоговора са кандидатом, након чега је сачинила Листу кандидата који су испунили мерила за избор у поступку попуњавања положаја Начелника Градске управе града Прокупља, те је сходно члановима 96. и 97. Закона о запосленима у аутономним покрајинама и јединицама локалне самоуправе, конкурсна комисија дана 17.04.2025. године доставила Градском већу града Прокупља листу за избор кандидата, са осталом документацијом о радњама предузетим у току изборног поступка, ради доношења одлуке о избору кандидата.

 Имајући у виду напред наведено, Градско веће града Прокупља је донело решење о постављењу Милане Павловски, дипломираног правника из Ниша, за начелника Градске управе града Прокупља, на период од 5 година.

**ПОУКА О ПРАВНОМ ЛЕКУ:**

Против овог решења жалба није допуштена , али се може покренути управни спор тужбом пред Управним судом у року од 30 дана од дана достављања решења.

Решење доставити: постављеном, Служби за кадровска и административна апитања, благајни, Служби за управљање људским ресурсима и архиви града Прокупља.

**Број: 06- 29 /2025-02**

**Датум: 17 .04.2025. године**

**ГРАДСКО ВЕЋЕ ГРАДА ПРОКУПЉА**

 **ПРЕДСЕДНИК**

**ГРАДСКОГ ВЕЋА ГРАДА ПРОКУПЉА**

**Мирослав Антовић с.р.**

***С а д р ж а ј***

***1.Решење о престанку рада заменика начелника Градске управе града Прокупља......................1***

***2.Решење о постављењу начелника Градске управе града Прокупља.............................................3***



 Издавач**:** *Скупштина града Прокупља*

 **Лист уредио** *Ивана Обрадовић*

**Главни и одговорни уредник:** *Секретар Скупштине града Прокупља Тања Ђорђевић*